GRAD SAMOBOR

 ODJEL ZA GOSPODARSTVO, RAZVOJ I PROJEKTE EU

TRG KRALJA TOMISLAVA 5

SAMOBOR

Na temelju članka 24. Odluke o načinu upravljanja i korištenja sportskim građevinama u vlasništvu Grada Samobora (Službene vijesti Grada Samobora br. 5/20) donosi se prijedlog:

**Plan tekućeg i investicijskog ulaganja u sportske građevine**

**kojima upravlja Ustanova Sportski objekti Samobor za 2023. godinu**

**I**

Ustanova upravlja sa 6 (šest) objekata:

**1. Sportska dvorana Samobor, A. Hebranga 26a, Samobor**

 Sporazumom o međusobnim pravima i obvezama vezanim uz zajedničko korištenje i upravljanje športskom dvoranom pri srednjim školama Grada Samobora, 19. 10. 2007.g. utvrđeno je upravljanje objektom između Grada Samobora i srednjih škola (Srednja strukovna škola, Ekonomska, trgovačka i ugostiteljska škola i Gimnazija A.G. Matoš).

Dvorana ukupne površine od 3.623,58 m2, od toga 1.285,84 m2 igrališta (parket), a preostali dio površine je gledalište, svlačionice, prostor hola, u sklopu kojeg se nalazi caffe bar, kancelarijski prostori i spremišta. Sportski kabinet od 80,74 m2 koji sadrži sprave za vježbanje te dodatna svlačionica od 31,70 m2.

**Plan investicijskog ulaganja:**

1. Sanacija ulaznih platoa - na istočnoj i zapadnoj strani ulaza u dvoranu nalaze se pločice koje su oštećene i svakim dolaskom hladnijeg vremena stanje sve lošije. Potrebna je obnova zbog propuštanja i zadržavanja vode, stvaranja leda, a kao posljedica postoji opasnost za posjetitelje. Nije poznata vrijednost radova.

**Plan tekućeg ulaganja:**

1. Redovito održavanje toplinske podstanice, održavanje sustava klima komora, izmjena filtera, održavanje video nadzora, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**2. Sportska dvorana OŠ Bogumila Tonija, I. Perkovca 90, Samobor**

Sporazumom o međusobnim pravima i obvezama vezanim uz zajedničko korištenje i održavanje sportskih objekata škole, 28. 9. 2018.g. preuzeto je upravljanje nad objektom. Člankom 5. navedenog sporazuma škola koristi dvoranu tijekom školske godine za vrijeme nastavnih dana od 7:00 do 19:00 sati, a subotom i nedjeljom prema potrebi u dogovoru s Ustanovom.

Dvorana se sastoji od velike dvorane izgrađene 1978. godine, ukupne površine 3.300 m2 te borilačke dvorane izgrađene 1989. godine površine 603,5 m2. U sklopu dvorana nalazi se osam svlačionica, uredske prostorije površine 24 m2, 13,5 m2 i 13,5 m2.

Vanjski sportski kompleks površine 4.341 m2 nakon provedenog natječaja preuzeo je podzakupnik Sportski klub Stars, 28. 3.2019. g., a ugostiteljski dio kompleksa površine 10,20 m2 u podzakup uzeo je Kos sport d.o.o., 2. 4. 2019. g.

**Plan investicijskog ulaganja:**

1. Izmjena stolarije, odnosno dotrajalih prozora. S vrijednosti navedene investicije nismo upoznati.

**Plan tekućeg ulaganja:**

1. Redovito održavanje ventilacije, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**3. Sportska dvorana Rude, Rude 93**

Puštena u rad 14. 9. 2010.g. ukupne bruto površine 1.762,57 m2. Dvorana se sastoji od igralište - parket površine 1.140,50 m2, četiri svlačionice, dva kabineta, dva odvojena sanitarna čvora (muški, ženski i wc za potrebe invalida), dva ulazna hola, uredskog prostora, spremišta i kotlovnice u prizemlju. Na prvom katu osim ulaza i dječjeg igrališta nalazi se zatvoreni prostor kafića, sanitarni čvor, kancelarija, spremište i galerija za gledatelje.

**Plan investicijskog ulaganja:**

 a) Sanacija ulaznog platoa na katu u ulaz kafića odnosno prostora gledališta. Pločice su
 oštećene i svakim dolaskom hladnijeg vremena stanje sve lošije. Potrebna je obnova
 zbog propuštanja i zadržavanja vode, stvaranja leda, a kao posljedica postoji opasnost za
 posjetitelje. Nije poznata vrijednost radova.

**Plan tekućeg ulaganja:**

1. Redovito održavanje i servisi klima komore, agregata, izmjena filtera, održavanje video nadzora, vatrogasnih uređaja, vatrodojave i rasvjete.
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**4. Sportska dvorana pri OŠ Samobor, Stražnička 14, Samobor**

Sporazumom o međusobnim pravima i obvezama vezanim uz zajedničko korištenje i održavanje od 31. 8. 2016.g. preuzeto je upravljanje nad objektom. Člankom 5. navedenog sporazuma škola koristi dvoranu tijekom školske godine za vrijeme nastavnih dana od 7:00 do 19:15 sati, a subotom i nedjeljom prema potrebi u dogovoru s Ustanovom.

Ukupna neto korisna površina dvorane je 1.048 m2, a sastoji se od 600 m2 dvodijelne sportske dvorane, 70 m2 male polivalentne dvorane, 42,80 m2 spremišta, 104 m2 svlačionica, 25 m2 kabineta, 30 m2 sanitarnih blokova, 56,20 m2 pratećih prostora te 120 m2 komunikacijskih prostora.

**Plan investicijskog ulaganja:**

Nema plana investicijskog ulaganja u 2022. g.

**Plan tekućeg ulaganja:**

1. Redovito održavanje i servisi toplinske podstanice, ventilacije, izmjena filtera, održavanje vatrogasnih uređaja, vatrodojave i rasvjete, zamjena električnih grijača u spremniku tople vode
2. Bojanje prostora svlačionica i prema potrebi ostalih prostora dvorane
3. Ostalo tekuće održavanje prema potrebi.

**5. Klizalište, Savke Dabčević Kučar 8, Samobor**

Ugovorom o zakupu od 1. 2. 2017.g. preuzeto je upravljanje nad prostorom klizališta na adresi Savke Dabčević Kučar 8, površine zatvorenog prostora 85,50 m2 te vanjske površine od 1.175,00 m2. Klizalište veličine 800,00 m2 sa svom potrebnom opremom ( uređaj za hlađenje, ograda, EPDM podloga) kupljeno 2011.g. Klizalište radi od studenog do kraja veljače.

**Plan investicijskog ulaganja:**

 a) Nabava spremnika tople vode s grijačem

 b) Dogradanja sanitarnog čvora. Svake godine iznajmljujemo wc kabine što čini trošak a
 kvaliteta usluge nije zadovoljavajuća. Projektom nije bio predviđen sanitarni čvor što
 predstavlja značajan propust. Radi velikog broja korisnika i atraktivnosti samog klizališta
 dogradnja sanitarnog čvora je neophodna.

 c) Izgradnja dodatnih svlačionica s tuševima. Klizalište je svake godine sve atraktivnije za
 odigravanje hokejaških utakmica, stoga je potrebna izgradnja dodatne infrastrukture. Nije
 poznata vrijednost radova.

d) Izgradnja garaže za stroj za održavanje leda tzv. rolba te izgradnja prostora za odlaganje
 snijega koji proizvodi rolba

 f) Izrada projektne dokumentacije za sve gore planirane objekte.

**Plan tekućeg ulaganja:**

1. Redovito održavanje i servisi svih uređaja (vatrogasnih uređaja i rasvjete).
2. Bojanje prostora svlačionica i prema potrebi ostalih prostora
3. Ostalo tekuće održavanje prema potrebi.

**6. ŠRC Vugrinščak, Vugrinščak 4, Samobor**

Ugovorom o zakupu od 12. 7. 2018.g. preuzeto je upravljanje nad bazenima na ŠRC Vugrinščak dvorišne površine 2.673,00 m2 od toga 329,00 m2 bazenske površine.

**Plan investicijskog ulaganja:**

1. Uređenje ŠRC Vugrinščak – dodatna sadnja zelenila prema izrađenom elaboratu
2. Izrada projektne dokumentacije za natkrivanje bazena i sustava toplinskih pumpi.

Zbog uvjeta konzervatorskog zavoda nije poznata vrijednost radova.

**Plan tekućeg ulaganja:**

1. Redovito održavanje i servisi pumpne stanice, vatrogasnih uređaja i rasvjete
2. Nabava rezervne bunarske pumpe za punjenje bazena
3. Ostalo tekuće održavanje prema potrebi.

**II**

Temeljem gore navedenog, prema raspoloživim sredstvima, realizirati će se plan tekućeg i investicijskog ulaganja u sportske građevine u narednoj godini.

Samobor, 25. 9. 2022.g

 Ravnateljica

 Ustanove za upravljanje

Sportskim objektima Samobor

 Maja Biondić